10. การควบคุมภายใน

บริษัทฯ
มีการควบคุมภายในที่เหมาะสมเพียงพอในการบริหารการดำเนินการของบริษัทและการติดตามดูแลการดำเนินการของบริษัทย่อยเพื่อป้องกันทรัพย์สินของบริษัทและบริษัทย่อยอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจอย่างเพียงพอ
ดังนี้

1. คณะกรรมการตรวจสอบได้ให้ความเห็นไว้ในรายงานคณะกรรมการตรวจสอบประจำปี 2551
(ตามแนบ) ว่าการดำเนินการของบริษัทฯ
ได้ดำเนินการภายใต้การกำกับดูแลและการตรวจสอบอย่างพอเพียงมีการจัดทำรายงานทางการเงินของบริษัททั้งรายไตรมาสและรายปีซึ่งเป็นไปตามหลักการบัญชีที่รับรองทั่วไป

2. บริษัทฯ
ได้มีการติดตามรายงานระบบการควบคุมภายในด้านการบัญชีจากผู้สอบบัญชีรับอนุญาตเป็นประจำทุกปี
ซึ่งรายงานประจำปี 2551
ได้แจ้งผลการประเมินประสิทธิภาพการควบคุมภายในด้านบัญชีตามที่เห็นว่าจำเป็นในการกำหนดขอบเขตการตรวจสอบแล้วไม่พบข้อบกพร่องที่เป็นสาระสำคัญของระบบการควบคุมภายในด้านบัญชี
สำหรับข้อแนะนำที่ไม่มีผลกระทบอย่างเป็นสาระสำคัญ บริษัทฯ
ได้นำประเด็นดังกล่าวมาพิจารณาปรับปรุงแก้ไขอย่างครบถ้วนแล้ว

3. บริษัทฯ
มีส่วนตรวจสอบภายในทำหน้าที่ประเมินระบบการควบคุมภายในและตรวจสอบการปฏิบัติงานของหน่วยงานต่างๆ
ของบริษัทฯ และบริษัทย่อย อย่างสม่ำเสมอและเป็นไปตามแผนการตรวจสอบประจำปี

4. บริษัทฯ มีการจัดทำแผนธุรกิจและงบประมาณค่าใช้จ่ายประจำปี
เพื่อกำหนดเป้าหมายของบริษัทและได้เห็นภาพรวมของบริษัทฯ
สามารถช่วยวางแผนการดำเนินงานในอนาคต
และควบคุมค่าใช้จ่ายของแต่ละฝ่ายและทำให้พนักงานทำงานอย่างมีประสิทธิภาพมากขึ้น

รายงานของคณะกรรมการตรวจสอบปี 2551

ความเห็นเกี่ยวกับความถูกต้องครบถ้วนของรายงานทางการเงินของบริษัท

สำหรับการพิจารณางบรายไตรมาส และงบการเงินประจำปี 2551 คณะกรรมการตรวจสอบมีความเห็นว่าในปี 2551 นี้บริษัทฯ ได้ดำเนินธุรกิจของบริษัทฯ ตามหลักการกำกับดูแลกิจการที่ดี มีการจัดทำรายงานทางการเงินทั้งรายไตรมาสและรายปีไว้ครบถ้วนและตามกำหนดเวลา มีการสอบทานหรือการตรวจสอบงบการเงินโดยผู้สอบบัญชีรับอนุญาตตามกำหนด ทั้งนี้ คณะกรรมการตรวจสอบ ได้ดำเนินการสอบทานรายงานทางการเงิน ทั้งงบรายไตรมาสและรายปีกับผู้สอบบัญชีและผู้บริหารที่เกี่ยวข้องของบริษัทฯ ทุกครั้ง และเห็นพ้องกับผู้สอบบัญชีว่า งบการเงินดังกล่าว แสดงฐานะการเงินของบริษัท ฯ โดยถูกต้องตามควรในสาระสำคัญ

ความเห็นเกี่ยวกับความเพียงพอของระบบควบคุมภายใน

สำหรับระบบควบคุมภายในและประสิทธิภาพของกระบวนการทำงานทั้งองค์กรโดยได้มีการกำหนดขอบเขตความรับผิดชอบเป้าหมายและแผนงานทั้งในระดับบริหาร
และระดับปฏิบัติการมีการควบคุมดูแลการใช้ทรัพย์สินของบริษัทให้เกิดประโยชน์สูงสุด
และมีการแบ่งแยกหน้าที่ผู้ปฏิบัติ ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม

บริษัทฯ
มีระบบตรวจสอบภายในเพื่อให้มั่นใจว่าการปฏิบัติงานหลักและกิจกรรมทางการเงินสำคัญของบริษัทได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัท
สามารถทำหน้าที่ตรวจสอบและถ่วงดุลได้อย่างเต็มที่
อย่างไรก็ดีบุคคลากรฝ่ายตรวจสอบภายในของบริษัทยังมีเจ้าหน้าตรวจสอบไม่เพียงพอ

คณะกรรมการตรวจสอบมีความเห็นว่า บริษัทฯ
ควรเพิ่มเจ้าหน้าที่ฝ่ายตรวจสอบภายในเพื่อให้สามารถดำเนินการตรวจสอบได้อย่างมีประสิทธิภาพมากขึ้น

ความเห็นเกี่ยวกับการปฎิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดตลาดหลักทรัพย์หรือกฎหมายที่เกี่ยวข้องกับธุรกิจของบริษัท

คณะกรรมการตรวจสอบ มีความเห็นว่าบริษัทฯ
ได้ดำเนินตามข้อกำหนดตลาดหลักทรัพย์หรือกฎหมายที่เกี่ยวข้องกับธุรกิจของบริษัทได้อย่างเพียงพอ

ความเห็นเกี่ยวกับความเหมาะสมของผู้สอบบัญชี

สำหรับผู้สอบบัญชีรับอนุญาต จากบริษัท สำนักงาน เอินส์ แอนด์ ยัง จำกัด
ได้ปฏิบัติหน้าที่ในการจัดทำรายงานทางการเงินทั้งรายไตรมาสและรายปีไว้ครบถ้วนและตามมาตรฐานการบัญชีที่ถูกต้องและเสร็จตามกำหนดเวลา

ความเห็นเกี่ยวกับรายการที่อาจมีความขัดแย้งทางผลประโยชน์

ไม่มี

คณะกรรมการตรวจสอบ ได้มีการประชุมร่วมกันจำนวน 5 ครั้ง โดยมีรายละเอียดดังนี้

  ------------------------------------------------ ----------------------
  ชื่อ                                               จำนวนครั้ง

  นายประภาส ฤกษ์พิบูลย์                                5

  นายสมชาย ตั้งศรีสุข                                  5

  นายประสิทธิ์ ธีรรัตน์บงกช                              4
  ------------------------------------------------ ----------------------

ความเห็นหรือข้อสังเกตโดยรวมที่คณะกรรมการตรวจสอบได้รับจากการปฎิบัติหน้าที่ตามกฎบัตร

คณะกรรมการตรวจสอบ
มีความเห็นว่าได้ทำตามภาระหน้าที่ที่กำหนดไว้ในกฎบัตรของคณะกรรมการตรวจสอบ
ได้ในระดับที่น่าพอใจ

รายการอื่นที่เห็นว่าผู้ถือหุ้นและผู้ลงทุนทั่วไปควรทราบ

คณะกรรมการตรวจสอบ มีความเห็นว่าการบริหารความเสี่ยงในการดำเนินธุรกิจของบริษัทนั้น
ได้มีการประเมินความเสี่ยงของกิจการและ
มีการกำหนดมาตรการป้องกันและจัดการความเสี่ยงให้เหมาะสมและสอดคล้องกับสถานการณ์ซึ่งรวมถึงความเสี่ยงที่มีผลต่อการดำเนินงานของบริษัท

.........……………………….

(นายประภาส ฤกษ์พิบูลย์)

 ประธานกรรมการตรวจสอบ

..............................................
..............................................

( นายสมชาย ตั้งศรีสุข ) ( นายประสิทธิ์ ธีรรัตน์บงกช )

กรรมการตรวจสอบ กรรมการตรวจสอบ